Un avocat este cercetat pentru că a incitat la ură în timpul mitingului pro-Georgescu din Piața Victoriei. "Dacă încercați ceva împotriva acestui om, vă călcăm pe cap"
Un avocat din cadrul Baroului București este cercetat de procurorii Parchetului de pe lângă Curtea de Apel București pentru incitare la violență, după ce, în cadrul protestului din 24 ianuarie din Piața Victoriei, a făcut mai multe afirmații de genul: ”dacă îndrăzniți să faceți ceva, vă călcăm pe cap”, “chiar vreți să punem mâna pe ciomege”.